stanford-oval/wikipedia huggingface dataset:
Jean Froissart

Kuningas Rikhard II ja kapinallisia. Kuvitusta Froissart’n kronikasta.
Jean Froissart (1333–1337 välillä – vuoden 1405 jälkeen Chimay) oli ranskalainen keskiajan kronikoitsija. Froissart työskenteli Edvard III:n puolison Hainaultin Filipan alaisuudessa, kunnes tämä kuoli vuonna 1369[lähde? ].
Hänen useissa vaiheissa vuodesta 1369 alkaen kirjoitetut kronikkansa, Chroniques, kattavat vuosien 1322–1400 historiaa. Hän käsittelee niissä muun muassa satavuotisen sodan kehitystä. [lähde? ]
Froissart'n taiteellisesti herkät allegoriset runot ja pastoraalit ovat jääneet kronikoiden varjoon. Froissart'n omista elämänvaiheista tiedetään, että hän matkusteli ainakin Skotlannissa, Englannissa ja Italiassa ja hyödynsi kokoamaansa tietoa kirjoituksissaan.
Tekstinäytteitä Froissart'n tuotannosta on antologiassa Ranskan kirjallisuuden kultainen kirja (WSOY 1934).
Jean François de Saint-Lambert

Jean François de Saint-Lambert
Markiisi Jean François de Saint-Lambert (26. joulukuuta 1716 Nancy – 9. helmikuuta 1803 Pariisi) oli ranskalainen runoilija ja filosofi.
Saint-Lambert palveli armeijassa. Kun Stanisław Leszczyńskista tuli 1737 Lothringenin herttua, Saint-Lambertista tuli virkamies hänen Lunévillessa sijainneeseen hoviinsa. Hän siirtyi pois armeijasta seitsenvuotisen sodan aikana Hannoverin lähellä 1757 käydyn Hastenbeckin taistelun jälkeen ja omistautui kirjallisuudelle. Hän kirjoitti kuvailevan runoteoksen Les Saisons (1769), jota harvoin enää luetaan, useita artikkeleita Encyclopédie'hin sekä muita sekalaisia teoksia. Hänet valittiin Ranskan akatemian tuolille 10 vuonna 1770.
Hänen maineensa perustuu kuitenkin lähinnä hänen rakkaussuhteisiinsa. Hän oli Leszczynskin rakastajattaren markiisitar de Boufflers'n suosiossa, josta hän käytti runoissaan nimiä "Doris" ja "Thémire", kun Voltaire tuli 1748 Lunévilleen Émilie du Châtelet'n kanssa. Châtelet'n hullaantuminen runoilijaan ja sen kohtalokas päätös ovat tuttuja Voltairen elämäkerran lukijoille.
Saint-Lambertilla oli seuraavaksi suhde Jean-Jacques Rousseaun "Sophien", kreivitär d'Houdetot'n eli Sophie Lalive de Bellegarden kanssa, joka ei ollut yhtään vähemmän tuhoisa hänen kilpailijalleen, kesti 50 vuotta. Saint-Lambert keskittyi myöhempinä vuosinaan filosofiaan. Hän julkaisi 1798 teoksen Principe des mœurs chez toutes les nations ou catéchisme universel, ja kaksi vuotta ennen kuolemaansa, 1803, hän julkaisi Œuvres philosophiques. Madame d'Houdetot kuoli 28. tammikuuta 1813.
Julius Leopold Klein

| Julius Leopold Klein |
| --- | --- |
 Julius Leopold Klein
Henkilötiedot
Syntynyt: 1810
Kuollut: 1876 (65–66 vuotta)
Ammatti:  kirjailija
Kirjailija
Äidinkieli: saksa
Pääteokset:  Geschichte des Dramas
Aiheesta muualla
Löydä lisää kirjailijoitaKirjallisuuden teemasivulta
Julius Leopold Klein eli Gyula Lipót Klein (1810 Unkari – 1876 Berliini) oli saksankielinen unkarilais-saksalainen näytelmäkirjailija ja kirjallisuushistorioitsija. Huomattavin hänen tieteellisistä teoksistaan on keskeneräiseksi jäänyt draaman historia Geschichte des Dramas (1865–1876). Runsaan aineiston ja hienojen arvostelujen rinnalla teoksessa tapaa myös viljalti aiheesta poikkeamista, varsinkin polemiikin alalle. Kleinin kootut näytelmät ilmestyivät 1871–1872.
Klein opiskeli ensin Wienin yliopistossa, sitten 1830 Berliinissä, josta hän valmistui lääkäriksi. Hän ei kuitenkaan jatkanut pitkään lääkärinammatissa vaan ansaitsi elantonsa kirjoittamalla. Hän aloitti teatteriarvostelijana, ryhtyi sitten kirjoittamaan näytelmiä ja kirjallisuudenhistorioita.
Kleinin näytelmistä vain muutama, kuten Zenobia 1847, Strafford 1862, Heliodora 1867, pääsi näyttämölle, mutta ne katosivat sieltä pian. Hän pyrki tavoittamaan Shakespearen tyylin ja ilmaisi tämän tavoin kärsimystä voimakkain ilmaisuin, mutta päätyi usein kömpelyyksiin, ylettömään kuvallisuuteen ja kummalliseen detaljimaalailuun. Hänen draamatuotannolleen ominaiset taipumus poiketa aiheesta ja säkenöivät paradoksit ilmenevät myös hänen keskeneräiseksi jääneessä kiinnostavassa työssään Geschichte des Dramas.
Klein toimitti Wismarissa ilmestyneen julkaisun Baltische Blätter kolmannen vuosikerran.
Joseph Colton

| Joseph Colton |
| --- | --- |
Luoja(t):  Hasbro
Näyttelijä(t):  Bruce Willis (2013)
Ensi- esiintyminen:  leluna 1964
Henkilötiedot
Koko nimi:  Joseph B. Colton
Ammatti:  sotilas
Sukupuoli:  mies
Kotipaikka:  Central Falls, Rhode Island
Suhteet
Infobox OKVirheellinen NIMI-arvo: 
Joe Colton, alkuperäinen G.I. Joe on Action Force -universumissa esiintyvä sankari. Hasbron luoma hahmo esiintyi ensimmäisen kerran leluna 1964 ja myöhemmin myös sarjakuvissa 1989.
Hahmon tausta

Joseph B. Colton syntyi Central Fallsissa, Rhode Islandilla. Hän valmistui West Point sotilasakatemiasta 1960, jonka jälkeen Colton liittyi Green Berets erikoisjoukkoihin. 1963 luutnanttina palvellut Colton johti erikoisjoukkojaan Pohjois-Vietnamissa, jossa he kokivat yllätyshyökkäyksen keskiylängöillä. Ainoastaan hän ja ryhmään kuuluneet Wenzel ja Angel Vasquez selvisivät elossa. Pelastushelikopterin saavuttua paikalle, Colton määrättiin ilmoittamaan tapahtuneesta välittömästi presidentille. Colton kieltäytyi ja vaati jäädä loukkaantuneen Vasquezin luo, joka pian kuoli saamiinsa vammoihin. Colton myöhemmin tapasi henkilökohtaisesti presidentti John F. Kennedy, joka määräsi hänet johtamaan eliittijoukkoja, jotka olivat suoraan yhteydessä presidenttiin. Vuotta myöhemmin nimityksestä hänen joukkonsa tunnettiin nimellä G.I. Joe. He tekivät tehtäviä nimettömänä ja nimestä tuli myös Coltonin epävirallinen koodinimi. Hän on sotilasarvoltaan kenraali.
Sarjakuva

Joseph Colton esiintyi ensimmäisen kerran sarjakuvana toukokuussa 1989 G.I. Joe: A Real American Hero -sarjakuvalehden numerossa 86. Colton ei esiintynyt kovin usein Marvelin A Real American Hero sarjakuvassa ja työskenteli enemmän taustahahmona. Hänet kutsuttiin muutaman kerran takaisin aktiivisotilastoimintaan.
Elokuvat > G.I. Joe: Kosto

Bruce Willis esittää kenraali Coltonia G.I. Joe: Kostossa. Roadblockin johtama joukko selviytyneistä G.I. Joe sotilaista pyytävät apua Coltonilta paljastamaan nykyisen presidentin olevan Zartanin esittämä. Colton lähtee mukaan taistoon ja antaa ryhmälle tarvittavat aseet.
Jotain pysyvää

| Jotain pysyvää Esa Eloranta |
| --- | --- | --- |

Studioalbumin tiedot
 Äänitetty : 1998
 Julkaistu: 1998
 Tuottaja(t): Okko Laru
 Tyylilaji: Poprock
 Kesto: 48.39
 Levy-yhtiö: Megamania
Esa Elorannan muut julkaisut
| Pienet suuret teot 1991 | Jotain pysyvää 1998 | Yksi pyyntö – tuhat tarinaa 2007 |
Jotain pysyvää on suomalaisen laulaja-lauluntekijä Esa Elorannan kolmas albumi sooloartistina. Se julkaistiin vuonna 1998.
Kappaleet

Sävellykset ja sanoitukset: Esa Eloranta, paitsi 4. Esa Eloranta ja Aki Louhela.
Tanssin koko matkan – 4.20
Nyt mä kuuntelen – 4.59
Kuiskaukset – 3.05
Jotain pysyvää – 3.57
Suuri tietäjä – 3.53
Angelina – 3.19
Aikakone – 4.28
Indigokuu – 4.07
Nojaa minuun – 5.59
Yö kerrallaan – 2.48
Älä huoli – 3.53
Menit edeltä taivaaseen – 3.29
Julius Malema

Julius Malema
Julius Sello Malema (3. maaliskuuta 1981) on eteläafrikkalainen poliitikko, joka perusti 2013 Economic Freedom Fighters -nimisen puolueen. Hän toimi aiemmin Afrikan kansalliskongressin nuorisoliiton (ANCYL) puheenjohtajana. Hänet erotettiin 2012 Afrikan kansalliskongressista kiistanalaisten lausuntojensa takia.
Malema on kotoisin Seshegon townshipista Limpopon provinssista. Hän liittyi ANC:hen yhdeksänvuotiaana. 1990-luvulla hän osallistui Mashupatsela-ohjelmaan, jossa hän sai koulutusta mahdollista aseellista vastarintaa varten. 14-vuotiaana hän liittyi ANC:n nuorisoliiton Limpopon osastoon. Hänet valittiin liiton puheenjohtajaksi vuonna 2008 Bloemfonteinissa pidetyssä kokouksessa.
Malema on tunnettu kiistanalaisista lausunnoistaan ja marraskuussa 2011 ANC erotti hänet puolueesta viideksi vuodeksi. Puolueen mukaan Malema oli syyllistynyt eripuran lietsomiseen puolueen sisällä ja puolueen maineen turmelemiseen. Helmikuussa 2012 ANC päätti erottaa Maleman lopullisesti puolueesta. ANC:n mukaan Malema ei ollut osoittanut katumusta.
Malema perusti 2013 toisen ANC:stä erotetun poliitikon Floyd Shivambun kanssa Economic Freedom Fighters -nimisen puolueen. Puolue sai vuoden 2014 vaaleissa 25 paikkaa parlamentin alahuoneeseen. Malema nousi parlamenttiin urallaan ensimmäisen kerran.
Maleman mukaan hän ymmärtää Etelä-Afrikan köyhiä ja on ilmoittanut taistelevansa "imperialisteja" vastaan ja vaatinut "vasta-vallankumouksellisten voimien" eliminointia.
Bill Simmons

Bill Simmons vuonna 2007
William J. "Bill" Simmons III (s. 25. syyskuuta 1969 Worcester, Massachusetts) on yhdysvaltalainen urheilutoimittaja ja kirjailija. Hän on työskennellyt ESPN-urheilukanavan toimituksessa useissa eri tehtävissä vuodesta 2001 lähtien.
Simmons on myös työskennellyt puolentoista vuoden ajan käsikirjoittajana ABC-televisiokanavan Jimmy Kimmel Live! -keskusteluohjelmassa, sekä kirjoittanut kaksi kirjaa.
Yhdysvaltain itärannikolta, Bostonin seudulta kotoisin oleva Simmons kannattaa avoimesti alueen urheiluseuroja, kuten Boston Celticsiä ja New England Patriotsia.
Bill Stewart

| Bill Stewart |
| --- | --- |
 Dizzy Gillespie ja Bill Stewart (oikealla) vuonna 1984.
Henkilötiedot
Syntynyt: 18. lokakuuta 1966 (ikä 57) Des Moines, Iowa, Yhdysvallat
Ammatti:  rumpali, muusikko
Muusikko
Tyylilajit:  Jazz
Soittimet:  rummut
Yhtyeet:  John Scofield, Pat Metheny
Levy-yhtiöt:  Evidence
Aiheesta muualla
www.drummerworld.com/drummers/Bill_Stewart.html
  [ Muokkaa Wikidatassa ] [ ohje ]  
William Harris ”Bill” Stewart (s. 18. lokakuuta 1966 Des Moines, Iowa, Yhdysvallat) on yhdysvaltalainen jazzrumpali. Stewart on monipuolinen muusikko ja hän on soittanut erilaisten muusikkojen kanssa Maceo Parkerista Jim Halliin. Hän on myös aktiivinen säveltäjä ja hänen musiikkinsa voidaan luokitella postmoderniksi jazziksi.
Käännös suomeksi
Bethesda

Bethesda voi tarkoittaa seuraavia asioita:
Paikat > Kanada

Bethesda (Ontario, Prince Edward County)
Bethesda (Ontario, Simcoe County)
Bethesda (Ontario, York Regional Municipality)
Paikat > Yhdistynyt kuningaskunta

Bethesda (Wales)
Paikat > Yhdysvallat

Bethesda (Arkansas)
Bethesda (Delaware)
Bethesda (Georgia)
Bethesda (Iowa)
Bethesda (Kentucky)
Bethesda (Maryland)
Bethesda (Mississippi)
Bethesda (Pohjois-Carolina)
Bethesda (Ohio)
Bethesda (Pennsylvania)
Bethesda (Etelä-Carolina)
Bethesda (Tennessee)
Bethesda (Länsi-Virginia)
Bethesda (Wisconsin)
Muut

Bethesda Athletic F.C., jalkapallojoukkue
Bethesda (metroasema), metroasema Washingtonissa
Bethesda Softworks, pelitalo
myös Bethesda Game Studios
Bethesda -kirkon taistelu (Totopotomoy Creekin taistelu) Yhdysvaltain sisällissodassa
Bethesda Fountain, suihkulähde New Yorkin Central Parkissa
Betesdan allas Jerusalemissa
The Angel of Bethesda, Cotton Matherin kirja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bethesda”, voi hakea sivunnimihaulla, laajalla sivunnimihaulla tai tekstihaulla.
Jotain uutta auringon alla

| Jotain uutta auringon alla Koivuniemen Herrat |
| --- | --- | --- |

Studioalbumin tiedot
 Julkaistu: 14. syyskuuta 2012
 Formaatti: CD, LP
 Tyylilaji: rap, funk
 Kesto: 46.13
 Levy-yhtiö: Suomen Musiikki
Listasijoitukset
  Suomen virallinen lista: 47.
muut julkaisut
| Sokeat johdattaa 2010 | Jotain uutta auringon alla 2012 |   |
Jotain uutta auringon alla on funk -tyylistä hip hopia soittavan Koivuniemen Herrat -yhtyeen toinen pitkäsoitto, joka julkaistiin Suomen Musiikin kautta 14. syyskuuta 2012. Albumin ensimmäinen single "Aika muuttaa" julkaistiin heinäkuussa 2011 ja siitä julkaistiin musiikkivideo syyskuussa 2012. Jotain uutta auringon alla nousi Suomen virallisen albumilistan 47. sijalle.
Kappaleet

Vapaa – 4.08
Kassufunk – 4.15
Aika muuttaa – 2.25
Mut ehkä toisaalta... – 4.17
Yrittäjähenkee – 3.36
Maailma muuttuu – 3.57  (mukana MC Respektor)
Pikkukala – 5.20
Pykälä 25 – 6.25  (mukana Harri Hertell)
Satumaa – 3.36
Ihminen – 7.48  (mukana Jontti & Konna)
Arvostelut

Helsingin Sanomat:
Redrum-187:
Soundi:
Mustanokkatiira

| Mustanokkatiira |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Heimo::  Lokit Laridae
Alaheimo::  Tiirat Sterninae
Suku::  Tiirat Sterna
Laji::  striata
Kaksiosainen nimi
 Sterna striata  (J.F. Gmelin, 1789) 
Katso myös
   Mustanokkatiira Wikispeciesissä   Mustanokkatiira Commonsissa 
Infobox OKNimi-testi OKIUCN-testi OK: 
Mustanokkatiira (Sterna striata) on oseanialainen tiira. Sen elinympäristö käsittää Uuden-Seelannin pääsaaret, Stewart Islandin, Chathamsaaret, Aucklandsaaret, mahdollisesti Snaressaaret, sekä Tasmanian koillispuolella sijaitsevat Flinders Islandin ja Cape Barren Islandin. Siitä tunnetaan kolme eri saariryhmillä elävää alalajia. Johann Friedrich Gmelin kuvaili lajin holotyypin Uudesta-Seelannista 1789.
Jean Françaix

Jean René Désiré Françaix [frãse] (23. toukokuuta 1912 Le Mans — 25. syyskuuta 1997 Pariisi) oli ranskalainen taidemusiikin säveltäjä ja pianisti. Hänen sävellystyyliään voidaan luonnehtia uusklassiseksi; hän suosi selväpiirteisiä melodialinjoja ja hienostunutta harmoniikkaa, ja hänen esikuviaan olivat muiden muassa W. A. Mozart ja Maurice Ravel.
Jean Françaix syntyi muusikkoperheeseen: hänen isänsä oli musiikkitieteilijä ja säveltäjä ja äitinsä laulunopettaja. Françaix aloitti säveltämisen jo 6-vuotiaana ja opiskeli sävellystä yksityisesti Nadia Boulanger'n johdolla. Hän voitti 18-vuotiaana Pariisin konservatoriossa pianonsoiton ensimmäinen palkinnon. Françaix'n ensimmäinen menestysteos oli Concertino pianolle ja orkesterille, jonka hän sävelsi 20-vuotiaana ja jonka kantaesityksessä hän soitti piano-osuuden.
Françaix'n tuotanto on varsin laaja, yli 200 teosta. Hän sävelsi muun muassa 17 konserttoa, sinfonian ja lukuisia muita orkesteriteoksia, 5 oopperaa, 16 balettia, soolosoitin- ja kamarimusiikkiteoksia, lauluja sekä musiikkia kymmeneen Sacha Guitryn elokuvaan.
Françaix vieraili Jyväskylän Kesässä vuonna 1985.
Aiheesta muualla

Virallinen sivusto (Arkistoitu – Internet Archive) (ranskaksi)
Françaix Schott-kustantamon sivuilla (Arkistoitu – Internet Archive) (englanniksi)
Syntymän 100-vuotisjuhlasivusto (ranskaksi)
Bryan Singer

Bryan Singer San Diegon Comic-Conissa vuonna 2013.
Bryan Singer (s. 17. syyskuuta 1965 New York) on yhdysvaltalainen elokuvaohjaaja ja -tuottaja.
Singer adoptoitiin lapsena juutalaiseen perheeseen ja hän varttui New Jerseyssä. Muun muassa näyttelijä Ethan Hawke on Singerin nuoruudenystäviä, samoin kuin Singerin usein käyttämä käsikirjoittaja Christopher McQuarrie.
Bryan Singer innostui valokuvauksesta ja kaitafilmauksesta jo 11-vuotiaana ja samastui vahvasti Steven Spielbergiin. Opiskeltuaan kaksi vuotta New Yorkin School of Visual Arts -oppilaitoksessa Singer siirtyi Etelä-Kalifornian yliopiston elokuvakouluun, josta valmistui 1989. Siellä hän tapasi myös tulevan ”hovisäveltäjänsä” John Ottmanin.
Vuonna 1994 Singer perusti Bad Hat Harry Productions -tuotantoyhtiön.
2010-luvun lopulla Singeriin kohdistuvat syytökset alaikäisten teinipoikien hyväksikäytöstä voimistuivat. Hänet erotettiin elokuvan Bohemian Rhapsody (2018) ohjaajan tehtävistä, ja elokuvan viimeisteli Dexter Fletcher.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Ohjaajana | Elokuvat> Vastaavana tuottajana | Elokuvat> Tuottajana | Elokuvat> Huom. |
| --- | --- | --- | --- | --- | --- | --- |
| 1993 | Kuka on syyllinen | Public Access |  |  |  |  |
| 1995 | Epäillyt | The Usual Suspects |  |  |  |  |
| 1998 | Mallioppilas | Apt Pupil |  |  |  |  |
| 1998 | Burn | Burn |  |  |  |  |
| 2000 | X-Men | X-Men |  |  |  |  |
| 2003 | X-Men 2 | X-Men 2 |  |  |  |  |
| 2006 | Superman Returns | Superman Returns |  |  |  |  |
| 2007 | Trick ’r Treat | Trick ’r Treat |  |  |  |  |
| 2007 | Football Wives | Football Wives |  |  |  | Televisioelokuva |
| 2008 | Operaatio Valkyrie | Valkyrie |  |  |  |  |
| 2011 | X-Men: First Class | X-Men: First Class |  |  |  |  |
| 2012 | Mockingbird Lane | Mockingbird Lane |  |  |  | Televisioelokuva |
| 2013 | Jack the Giant Slayer | Jack the Giant Slayer |  |  |  |  |
| 2014 | X-Men: Days of Future Past | X-Men: Days of Future Past |  |  |  |  |
| 2016 | X-Men: Apocalypse | X-Men: Apocalypse |  |  |  |  |
| 2018 | Bohemian Rhapsody | Bohemian Rhapsody |  |  |  |  |

| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Ohjaajana | Televisiosarjat> Vastaavana tuottajana | Televisiosarjat> Tuottajana | Televisiosarjat> Huom. |
| --- | --- | --- | --- | --- | --- | --- |
| 2004–2012 | House | House M.D. |  |  |  | ohjannut 2 jaksoa |
| 2007–2009 | Dirty Sexy Money | Dirty Sexy Money |  |  |  |  |
| 2011–2013 | H+ | H+ |  |  |  |  |
| 2014 | Black Box | Black Box |  |  |  |  |
| 2014– | Spooked | Spooked |  |  |  |  |
| 2015– | Battle Creek | Battle Creek |  |  |  |  |
| 2017 | Legion | Legion |  |  |  | Vain ensimmäinen tuotantokausi |
| 2017–2019 | The Gifted | The Gifted |  |  |  | ohjannut jakson "Pako" |
Aiheesta muualla

Wikimedia Commonsissa on kuvia tai muita tiedostoja aiheesta .
Bryan Singer Elonetissä.
Bryan Singer Internet Movie Databasessa. (englanniksi)
Jouko Voionmaa

Jouko Lauri Voionmaa (19. syyskuuta 1912 Helsinki – 18. maaliskuuta 1991 Helsinki) oli suomalainen kanslianeuvos, arkeologi, numismaatikko ja mitalitaiteen tuntija.
Jouko Voionmaan vanhemmat olivat professori Väinö Voionmaa ja Ilma Maria Alin. Voionmaa valmistui filosofian kandidaatiksi 1938. Hän palveli Suomen laivastossa kapteeniluutnanttina ja jatkosodan aikana hän oli jonkin aikaa Virossa Suomen ja Saksan armeijoiden yhteysupseerina. Sotien jälkeen hän toimi Suomen kansallismuseon rahakammion intendenttinä. Hän oli Muinaistieteellisen toimikunnan intendenttinä 1940–1972, museoviraston rahakammion intendenttinä sekä toimistopäällikkönä 1972–1976. Voionmaa oli Suomen numismaattisen yhdistyksen sihteerinä 1940–1974 ja puheenjohtajana 1974–1975, Suomen mitalitaiteen killan yleissihteerinä vuodesta 1965, Kotiseutuliiton toiminnanjohtajana 1951–1952 sekä Suomen heraldisen seuran johtokunnan jäsenenä 1958–1968.
Voionmaa oli käsikirjoittajana dokumenttielokuvissa Mitalitaiteemme (ohjaus Kari Uusitalo, 1962) ja 100-vuotias Suomen markka (ohjaus Olavi Tuomi, 1960).
Jouko Voionmaa oli naimisissa vuodesta 1940 filosofian kandidaatti Elsi Anna-Liisa Tannerin kanssa. Jouko Voionmaan veljiä olivat suurlähettiläs Tapio Voionmaa ja osuusliike Elannon toimitusjohtaja Ilmari Voionmaa.
Teoksia

Väinö Voionmaan kirjallinen tuotanto vuoden 1938 loppuun : prof. V. Voionmaan 70-vuotispäiväksi 12. 2. 1939. Forssa 1939
Der livländische Münzfund von Uusiportti. Suomen muinaismuistoyhdistyksen aikakauskirja 46,2. Suomen muinaismuistoyhdistys, Helsinki 1945
Numismatic collection teoksessa Guide to the National Museum, translated by E. W. Birse. National Museum of Finland, Helsinki 1952
Suomen rahapaja 1864-1964 : suomen rahapajan vaiheet : rahat ja mitalit : metalliraha ja sen valmistus ; kirj. Sakari Kuusi, Jouko Voionmaa ja Allan Soiniemi.
Suomen mitalitaidetta ; kirj. Jouko Voionmaa, Liisa Voionmaa ; kuvaus Uuskuva, Heikki Savolainen. Suomalaisen kirjallisuuden kirjapaino, Helsinki 1964
Aiheesta muualla

Islannin muinaisasuntoja tutkimassa. 1.000-vuotias uudisasukasluettelo pohjoismaisen tiedemiesretkikunnan "oppaana", Helsingin Sanomat, 18.09.1939, nro 251, s. 4, Kansalliskirjaston digitaaliset aineistot
Board of European Students of Technology

Board of European Students of Technology (BEST) on kansainvälinen, epäpoliittinen ja ei-kaupallinen opiskelijajärjestö. BEST:n pääasiallisina tehtävinä on edistää opiskelijoiden kanssakäymistä, toimia opiskelijoiden äänitorvena ja auttaa opiskelijoita työelämään. Toimintaa pyörittävät vapaaehtoisvoimin teknillisten alojen opiskelijat lähes 100 Euroopan teknillisestä yliopistosta. BEST:n virallinen kieli on englanti.
Tällä hetkellä (toukokuu 2014) BEST koostuu 96 paikallisryhmästä 33 eri maassa. Toiminnassa on mukana yli 3400 aktiivista jäsentä.
Rakenne > Hallitus

Hallitus koostuu kuudesta vuosittain valittavasta jäsenestä.
President
Treasurer
Secretary
Vice-president for external services
Vice-president for internal support
Vice-president for Local Group support
Rakenne > Paikallisryhmät

[lähde? ]
| Maa | Yliopisto |
| --- | --- |
Alankomaat: Eindhoven University of Technology
Belgia: Université libre de Bruxelles (ULB), Vrije Universiteit Brussel, Universiteit Gent, Université Catholique de Louvain-la-Neuve, Katholieke Universiteit Leuven, Université de Liège
Bulgaria: Technical University of Sofia
Espanja: Universitat Politècnica de Catalunya, Universidad Carlos III de Madrid, Madridin teknillinen yliopisto, University of Valladolid
Islanti: Islannin yliopisto
Italia: Politecnico di Milano, University of Naples Federico II, Rooman Sapienza-yliopisto, University of Rome Tor Vergata, Polytechnic University of Turin
Itävalta: Graz University of Technology, Wienin teknillinen yliopisto
Kreikka: National Technical University of Athens, Technical University of Crete, University of Patras, Aristotle University of Thessaloniki
Kroatia: Zagrebin yliopisto
Latvia: Riian teknillinen yliopisto
Liettua: Kaunasin teknillinen yliopisto
Moldova: Moldovan teknillinen yliopisto
Norja: Norjan teknis-luonnontieteellinen yliopisto
Pohjois-Makedonia: Ss. Cyril and Methodius University of Skopje
Portugali: New University of Lisbon, Coimbran yliopisto, Technical University of Lisbon, Porton yliopisto
Puola: AGH University of Science and Technology, Gdańsk University of Technology, Silesian University of Technology, Technical University of Łódź, Warsaw University of Technology
Ranska: École nationale supérieure d'arts et métiers (ENSAM), Grenoble Institute of Technology, Institut National des Sciences Appliquées (INSA), Institut National Polytechnique de Lorraine, CentraleSupélec, École Polytechnique, École nationale supérieure de techniques avancées (ENSTA)
Romania: Transylvania University of Braşov, Polytechnic University of Bucharest, Technical University of Cluj-Napoca, Gheorghe Asachi Technical University of Iaşi, Polytechnic University of Timişoara
Ruotsi: Chalmersin teknillinen korkeakoulu, Lundin yliopisto, Kuninkaallinen teknillinen korkeakoulu, Uppsalan yliopisto
Serbia: Belgradin yliopisto, University of Novi Sad, University of Niš
Slovakia: Slovak University of Technology in Bratislava, Technical University of Košice
Slovenia: Ljubljanan yliopisto, Mariborin yliopisto
Suomi: Teknillinen korkeakoulu, Tampereen teknillinen yliopisto
Tanska: Aarhusin yliopisto, Tanskan teknillinen korkeakoulu
Tšekki: Brno University of Technology
Turkki: Istanbul Technical University, Middle East Technical University (METU), Yıldız Technical University
Ukraina: Lvivin polytekninen yliopisto, Zaporizhzhya State University
Unkari: Budapest, University of Pannonia
Venäjä: Ural State Technical University, Usurt, Moskovan teknillinen valtionyliopisto
Viro: Tallinnan teknillinen yliopisto
Yhteistyöjärjestöt

Kehittääkseen toimintaansa, BEST tekee yhteistyötä kahden muun opiskelijajärjestön kanssa:
bonding-studenteninitiative e.V. (Saksa, 1997 alkaen)
Canadian Federation of Engineering students (Kanada, 2004 alkaen)
Aiheesta muualla

BEST - Board of European Students of Technology
BEST:iin kuuluvat paikallisryhmät